b'\n_START_ARTICLE_\nBivoks\n_START_PARAGRAPH_\nBivoks fremstilles av honningbier for bygging av bikaker. Voksen dannes i noen kjertler som finnes p\xc3\xa5 undersiden av bienes bakkropp._NEWLINE_Bivoks har et smeltepunkt p\xc3\xa5 62-65 grader C, og mykner ved 32-35 grader C. Egenvekten er 0,96-0,98._NEWLINE_Det finnes to typer bivoks cera flava , gul bivoks og cera alba hvit bivoks som er bleket og renset.\n_START_SECTION_\nBruk\n_START_PARAGRAPH_\nBivoksen har oppigjennom tiden v\xc3\xa6rt ettertraktet til forskjellige form\xc3\xa5l. Friske vokskaker med honning i kan faktisk spises hele, og smaker ganske godt. Bivoks ble brukt mye f\xc3\xb8r som festemiddel, og for \xc3\xa5 impregnere tr\xc3\xa5d til \xc3\xa5 sy, l\xc3\xa6rt\xc3\xb8y og sko._NEWLINE_Bivoks brukes til \xc3\xa5 st\xc3\xb8pe vokslys, som har bedre kvalitet enn stearinlys. Bivoks brukes  ogs\xc3\xa5 mye i kosmetiske og medisinske salver og kremer._NEWLINE_Bivoks er et godkjent tilsetningsstoff i matvarer, og har E-nummer: E901'